
N A R V A   L I N N A V A L I T S U S

KORRALDUS

	........................ 2012.a.  nr ..……..


Narva metskonna maatükk nr 33 kinnistu jagamine

1. Asjaolud ja menetluse käik

Narva linnas asuv Narva metskonna maatükk nr 33 kinnistu, pindalaga 15.30 ha on registreeritud Ida-Viru Maakatastris katastritunnusega 51108:003:0020 ja sihtotstarbega maatulundusmaa  ning  Riigi kinnisvararegistris objekti koodiga KV4541.

Vastavalt Riigi kinnisvararegistri andmetele on Narva metskonna maatükk nr 33 kinnistu  valitseja  Keskkonnaministeerium ning volitatud asutus Riigimetsa Majandamise Keskus (RMK) (registrikood 70004459, aadress Viljandi mnt 18b, 11216 Tallinn).

RMK esindaja, kinnisvara korraldamise talituse juhataja Andrus Lauren esitas 19.05.2011.a. Narva Linnavalitsusele avalduse, milles teatas, et RMK soovib eraldada Narva metskonna maatükk nr 33 kinnistust Elisa Eesti AS’le hoonestusõiguse seadmiseks krundi, et paigaldada sinna edaspidi raadiosidemast.

Seoses sellega palub RMK jagamise plaani alusel kinnitada Narva metskonna maatükk nr 33 jagamise ja määrata moodustatavatele maaüksustele järgmised lähiaadressid ja sihtotstarbed: Narva metskond 33, sihtotstarbega maatulundusmaa ning Masti, sihtotstarbega ärimaa.

Planeeritav ehitis (mast) ei ole hoone, seoses sellega ei ole detailplaneeringu koostamise kohustust. Sellepärast otsustati Narva Linnavalitsuse 08.03.2012 korraldusega nr 197-k väljastada ehitusluba Narva metskonna maatükk nr 33 raadiosidemasti koos elektroonilise sideandmete konteineriga püstitamiseks. 09.03.2012 väljastatud ehitusloa nr 22284 alusel on ehitise kasutamise otstarve «raadio, televisiooni või mobiiltelefoni saate- või ülekandemast».
Vastavalt Katastriüksuse sihtotstarvete liigid ja nende määramise korra §6 lõikele 2 on sideehitiste, sh telekommunikatsioonirajatiste jaoks  määratud maa sihtotstarve ärimaa (002; Ä).

2. Õiguslikud alused

2.1 Maakorraldusseaduse §3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.2 Maakorraldusseaduse §13 lõike 1 kohaselt jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;

2.3 Asjaõigusseaduse §54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil.

2.4 Vastavalt Katastriüksuse sihtotstarvete liigid ja nende määramise korra § 1 lõikele 2 määrab katastriüksuse sihtotstarbe kohalik omavalitsus «Maakatastriseaduse» §-s 18 sätestatud alustel.

2.5 Maakatastriseaduse §18 lõike 5 kohaselt, kui ehitise või selle osa kasutamise otstarbe muutmisega kaasneb ehitamine, mis ei too kaasa detailplaneeringu koostamise kohustust, määrab kohalik omavalitsus katastriüksuse sihtotstarbe või sihtotstarbed ehitusseaduse kohases ehitusloas või kirjalikus nõusolekus nimetatud ehitise kasutamise otstarbe või otstarvete alusel
2.6 Narva Linna ehitusmääruse §36 alusel Narva Linnavolikogu delegeerib Narva Linnavalitsusele õiguse võtta vastu otsuseid maakatastriseaduse §18 lõigetes 4 ja 5 nimetatud küsimustes. 

2.7  Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.8 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile;

3. Otsus

Kinnitada Narva linnas Narva metskonna maatükk nr 33 kinnistu jagamine kaheks iseseisvaks maaüksuseks jagamise plaani alusel (lisa 1) ning määrata moodustatavatele kruntidele aadressid ja maa sihtotstarbed järgmiselt:

3.1 krundile, plaanil märgitud sinise joonega, aadress - Narva metskond 33 ja sihtotstarve - maatulundusmaa (011; M);
3.2  krundile, plaanil märgitud punase joonega, aadress - Masti  ja sihtotstarve - ärimaa (002; Ä).
4. Rakendussätted

4.1  Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

